b'\n_START_ARTICLE_\nKolba\n_START_PARAGRAPH_\nKolba (vok. Kolben) \xe2\x80\x93 indas (paprastai stiklinis), naudojamas chemijos laboratorijose. Jos b\xc5\xabna \xc4\xafvairi\xc5\xb3 form\xc5\xb3: apvalios plok\xc5\xa1\xc4\x8diadugn\xc4\x97s ar k\xc5\xabgio pavidalo. Gaminamos da\xc5\xbeniausiai i\xc5\xa1 stiklo, ta\xc4\x8diau pasitaiko ir i\xc5\xa1 kvarco ar plastmas\xc4\x97s, re\xc4\x8diau - metalo. Talpinamas kiekis b\xc5\xabna nuo 50 ml iki 50000 ml (50 litr\xc5\xb3).\n_START_SECTION_\nKolbos naudojimas\n_START_PARAGRAPH_\nPlonasien\xc4\x97s stiklin\xc4\x97s kolbos neatsargiai naudojamos lengvai d\xc5\xab\xc5\xbeta. J\xc5\xb3 negalima statyti ant ne\xc5\xa1varaus stalo, ypa\xc4\x8d jeigu ant jo yra sm\xc4\x97lio. Ma\xc5\xbeyt\xc4\x97 smiltel\xc4\x97 gali \xc4\xafr\xc4\x97\xc5\xbeti indo sienel\xc4\x99, ir tada kaitinamas jis suskyla. \xc4\xaekaitintos kolbos negalima d\xc4\x97ti ant \xc5\xa1alto pavir\xc5\xa1iaus, geriausia laikyti ant asbesto lapo arba ant asbestuoto tinklelio. Tirpalams, sausoms med\xc5\xbeiagoms laikyti ir kitiems reikalams naudojami storasieniai stikliniai indai. Storasieniame inde nieko negalima kaitinti, negalima pilti \xc4\xaf j\xc4\xaf kar\xc5\xa1to skys\xc4\x8dio.'